wannaphong/clean_thaiwikipedia huggingface dataset:
# ไซเลนท์ สครีม
ไซเลนท์ สครีม  เป็นวงดนตรีร็อกสัญชาติไทย แนวโพสต์กรันจ์ โมเดิร์นร็อก มีความหนักหน่วงแบบเมทัลบางเพลง ประกอบด้วยสมาชิก 4 คนคือ “เบน - เบนจามิน เจมส์ ดูลลี่ (ร้องนำ)” อดีตนักร้องนำวง “เกียร์ไนท์”, หนึ่ง - วินัย ไตรนทีภีกดี (กีตาร์,ร้องนำ,ร้องประสานเสียง)มือกีต้าร์ที่เคยทำงานใหกับวง Area51 และยังเป็นโปรดิวเซอร์ , บิ๊ก - ฆฤณ เมฆหมอก มือเบส เคยได้รับรางวัล M-150 GBOB 2005 และ เอก - สุรสิทธิ์ เจริญรัตน์(มือกลอง) เคยเล่นให้วง Mr.Team ผู้อยู่เบื้องหลังความสำเร็จของศิลปินมากมาย ภายใต้การดูแลของค่าย 9 Richter (ไนน์ริกเตอร์)“เบน — เกียร์ไนท์” ระดมมืออาชีพ....ฟอร์มวงใหม่ “Silent Scream” 

มีผลงานอัลบั้มแรก Lost and Found ที่มีซิงเกิลแรก "สัญญา"Silent scream อัลบั้ม Lost and Found การรวมตัวครั้งสำคัญของคนดนตรีคุณภาพ  อัลบั้มแรกออกวางขายเมื่อ 22 ธันวาคม 2551

 ผลงาน 
 Lost and Found (2551)
# หอม
หอม อาจหมายถึง
 พืชสกุล Allium
 หอมต้นเดี่ยว (ต้นหอม)
 หอมใหญ่ (หอมหัวใหญ่, หัวหอม)
 หอมแดง (หอมเล็ก)
 หอมแดงใหญ่
 หอมปรัง (หลักเกี๋ยว)
 กล้วยหอม
 เตยหอม  
 เห็ดหอม
 หอยหอม  
 น้ำหอม
 น้ำมันหอมระเหย
 ยาหอม
 กลิ่นหอม
# คู่ฆ่า...อำมหิต
นักแสดง 
จอห์น ทราโวลต้า เป็น เอลเมอร์ ซี. โรบินสัน
เจมส์ แกนดอลฟินิ เป็น Charles Hildebrandt
Salma Hayek เป็น Martha Beck
จาเร็ด เลโท เป็น Raymond Martinez Fernandez
Bailee Madison เป็น Rainelle
Laura Dern เป็น Rene
Scott Caan เป็น Detective Reilly
# ยูรี อันโดรปอฟ
ยูรี วลาดีมีโรวิช อันโดรปอฟ (– 9 กุมภาพันธ์ ค.ศ. 1984) เป็นนักการเมืองชาวโซเวียตที่ดำรงตำแหน่งเลขาธิการพรรคคอมมิวนิสต์แห่งสหภาพโซเวียตตั้งแต่ช่วงปลายปี ค.ศ. 1982 จนกระทั่งการถึงแก่อสัญกรรมของเขาเมื่อปี ค.ศ. 1984 ก่อนหน้าที่อันโดรปอฟจะมาดำรงตำแหน่งเลขาธิการพรรค เขาเคยดำรงตำแหน่งประธานคณะกรรมาธิการเพื่อความมั่นคงแห่งรัฐระหว่างปี 1967 ถึงปี 1982 อีกด้วย

เมื่อช่วงเริ่มต้นในเส้นทางการเมืองของเขา เขาเคยทำหน้าที่เป็นเอกอัครทูตสหภาพโซเวียตประจำสาธารณรัฐประชาชนฮังการีระหว่างปี 1954 ถึงปี 1957 ในระหว่างการดำรงตำแหน่งของเขานั้น เขาได้มีส่วนร่วมในการปราบปรามการปฏิวัติฮังการีเมื่อปี 1956 ร่วมด้วย ภายหลังด้วยการขึ้นรับตำแหน่งผู้นำสหภาพของเลโอนิด เบรจเนฟ เขาได้รับแต่งตั้งให้เป็นประธานคณะกรรมาธิการเพื่อความมั่นคงแห่งรัฐเมื่อวันที่ 10 พฤษภาคม 1967 หลังจากเบรจเนฟได้ป่วยลงด้วยโรคหลอดเลือดสมองเฉียบพลันในปี 1975 ที่ซึ่งทำให้เบรจเนฟไม่สามารถที่จะทำหน้าที่ปกครองสหภาพโซเวียตได้อย่างเต็มที่ อันโดรปอฟ ร่วมด้วยดมีตรี อุสตีนอฟ, อันเดรย์ เกรชโค, และอันเดรย์ โกรมืยโค เริ่มเป็นผู้ออกนโยบายของสหภาพโซเวียตแทนตัวเบรจเนฟเอง

เมื่อเบรจเนฟถึงแก่อสัญกรรมเมื่อวันที่ 10 พฤศจิกายน 1982 อันโดรปอฟได้เป็นผู้สืบทอดอำนาจต่อจากเบรจเนฟในฐานะเลขาธิการพรรคคอมมิวนิสต์แห่งสหภาพโซเวียต หลังจากการขึ้นดำรงตำแหน่งของเขา อันโดรปอฟมีความแสวงหาในการปราบปรามการธุจริตและความไม่เป็นประสิทธิภาพของประเทศโดยการทำให้การไม่มาทำนานเป็นระยะเวลานานโดยไม่มีเหตุผลที่สมเหตุสมผลผิดกฎหมายรวมทั้งการจัดการสอบสวนเจ้าหน้าที่ที่ดำรงตำแหน่งมานานฐานละเมิดวินัยของพรรค ภายใต้การนำของอันโดรปอฟ สงครามเย็นได้ทวีความตรึงเครียดขึ้นในขณะที่ทางรัฐบาลพยายามจะจัดการกับวิกฤติเศรษฐกิจที่กำลังเกิดขึ้นมาในสหภาพโซเวียต ผลกระทบระยะยาวที่สำคัญของเขาคือการนำเสนอคนรุ่นใหม่เกี่ยวกับการเป็นผู้ปฏิรูปเต็มเปี่ยมไปด้วยพลังเช่นเดียวกับตัวเขาเอง รวมทั้งเยกอร์ ลิกาชอฟ, นิโคไล รืชคอฟ และมีฮาอิล กอร์บาชอฟอีกด้วยMauricio Borrero, "Andropov, Yuri Vladimirovich 1914–1984." Encyclopedia of Modern Dictators (2006), pp. 7–10.

หลังจากการป่วยด้วยภาวะไตวายของเขาเมื่อเดือนกุมภาพันธ์ 1984 สุขภาพของอันโดรปอฟเริ่มที่จะเสื่อมลงอย่างรวดเร็วจนกระทั่งถึงแก่อสัญกรรมเมื่อวันที่ 9 กุมภาพันธ์ 1984 ด้วยวัย 69 ปีหลังจากการดำรงตำแหน่งเป็นผู้นำสหภาพโซเวียตมาเป็นระยะเวลา 15 เดือน
# โอลิมปิก แดม
โอลิมปิก แดม  เป็นศูนย์กลางเหมืองแร่ของรัฐเซาท์ออสเตรเลีย ตั้งอยู่ห่างจากเมืองแอดิเลด เมืองหลวงของรัฐเซาท์ออสเตรเลียไปทางตะวันตกเฉียงเหนือประมาณ 550 กิโลเมตร ที่นี่เป็นแหล่งแร่ทองแดง, ทอง, เงิน และยูเรเนียมขนาดมหึมา มีทั้งกิจกรรมขุดแร่ใต้ดิน และโรงงานแยกแร่ในที่เดียวกัน โอลิมปิก แดมนี้ เป็นแหล่งแร่ยูเรเนียมที่ใหญ่ที่สุดในโลก ถึงแม้ว่าแร่ยูเรเนียมจากที่นี่จะเป็นแหล่งรายได้ส่วนน้อยเท่านั้น

 การใช้ประโยชน์ 
thumb|left|ผลผลิตของแร่ธาตุที่ได้จากเหมืองแร่ โอลิมปิก แดม
โอลิมปิก แดมถูกค้นพบใน พ.ศ. 2518 โดยบริษัทเวสเทิร์นไมน์นิง คอร์ปูเรชัน  หรือ ดับบิวเอ็มซี รีซอร์ซเซส  ในปัจจุบัน เริ่มดำเนินการขุดแร่ครั้งแรกเมื่อ พ.ศ. 2530 ปัจจุบัน ตกเป็นกรรมสิทธิ์ของบริษัท บีเฮชพี บิลลิตัน  บริษัทแม่ของดับบิวเอ็มซี รีซอร์ซเซส โดยมีการโดนทรัพย์สินในปี พ.ศ. 2548 ปัจจุบัน การขุดเหมืองนี้ใช้เทคนิกวิศวกรรมที่เรียกว่า "Sublevel Open Stopping" โดยใช้เครื่องมือสมัยใหม่ที่ให้ประสิทธิผลสูง จากการสำรวจในเดือนมีนาคม พ.ศ. 2548 พบว่า โอลิมปิก แดมผลิตแร่ได้ถึง 9.1 ล้านตันต่อปี เป็นเหมืองแร่ที่มีกำลังผลิตสูงสุดในออสเตรเลีย และใน พ.ศ. 2548นี้เอง มีการขุดทองแดงมากกว่า 220,000  และ ยูเรเนียม ออกไซด์ 4,500 ตัน ทองแดงและยูเรเนียม ออกไซด์ที่ขุดได้นี้จะถูกส่งไปยังพอร์ท แอดิเลด คนงานในเหมืองส่วนใหญ่จะอาศัยอยู่ในเมือง ร็อซบี ดาว์นส์และอันดามูกา มีเที่ยวบินโดยสารเดินทางสู่โอลิมปิกแดมสามารถลงจอดได้ที่ท่าอากาศยานโอลิมปิกแดม

โอลิมปิก แดมใช้น้ำบาดาลจากอ่างเก็บน้ำ เกรท อาเทเซียวันละ 35 ล้านลิตร กลายเป็นอุตสาหกรรมที่ใช้น้ำบาดาลสูงที่สุดในซีกโลกใต้ 

 การขยายกำลังผลิต 
แผนการขยายกำลังผลิตนั้น มีเป้าหมายอยู่ที่ 40ล้านตันต่อปี โดยมุ่งผลิตทองแดงปีละ 450,000 ตัน และยูเรเนียม ออกไซด์ปีละ 14,000 ตัน แผนการขยายากำลังผลิตจะเริ่มลงมือในช่วงกลางปีพ.ศ. 2551 และจะแล้วเสร็จในปีพ.ศ. 2556Uranium mining and the question of corporate social responsibility

ปีพ.ศ. 2550 บริษัทบีเฮชพี บิลลิตันกลายเป็นที่สนใจต่อสื่อมวลชนเนื่องจากความล่าช้าในการส่งรายงานผลกระทบต่อสิ่งแวดล้อม สำหรับแผนการขยายกำลังผลิตที่โอลิมปิก แดม และความไม่เหมาะสมในแผนการขยายกำลังผลิต
 อ้างอิง
# เน็กไท
เน็กไทราชบัณฑิตยสถาน. พจนานุกรมคำใหม่ ฉบับราชบัณฑิตยสถาน เล่ม 1-2. กรุงเทพฯ : นานมีบุ๊คส์พับลิเคชั่นส์, 2557, หน้า 187.  มีวิวัฒนาการมาจากคราแวต (cravat) โดยช่างตัดเสื้อชาวอเมริกัน Jesse Langsdorf ได้ออกแบบโดยการตัดผ้าเฉียง ๆ และจดสิทธิบัตรไว้ในปี ค.ศ. 1924 จนคริสต์ทศวรรษ 1950 เน็กไทได้รับความนิยมสูงสุดจนเป็นที่มาของประโยค a man wasn't fully dressed until he had put on his tie. (ผู้ชายยังแต่งตัวไม่เต็มที่ถ้าไม่ได้ผูกไท)

เน็กไทเริ่มกลายเป็นแฟชั่นในคริสต์ทศวรรษ 1970 โดย Ralph Lauren ห้องเสื้อชื่อดังแห่งอเมริกาได้ออกแบบเน็กไทที่มีความกว้าง 10 เซนติเมตร ในคริสต์ทศวรรษ 1980 มีการวาดและพิมพ์งานศิลปะของศิลปินลงบนเน็กไท

ถึงแม้ว่าเน็กไทจะได้รับความนิยมไปทั่วทุกมุมโลก แต่ชาวตะวันออกกลางไม่เคยสนใจวัฒนธรรมตะวันตกเลย ส่วนมากจะสวมเพียงเสื้อเชิ้ตและสูทหนึ่งตัวก็เป็นทางการแล้ว แม้แต่ประเทศโบลิเวียซึ่งอยู่ทางตอนกลางของทวีปอเมริกาใต้ก็ไม่ได้หลงใหลวัฒนธรรมตะวันตกทั้งหมด

ในปัจจุบันวิธีผูกเน็กไทที่นิยมตามแบบสากลซึ่งมีการใช้ในประเทศไทยมี 5 วิธี ได้แก่ ซิมเปิลนอต, ฟอร์อินแฮนด์นอต, ฮาล์ฟวินด์เซอร์นอต, ทราดิชันนัลวินด์เซอร์นอต และแพรตนอต (เชลบีนอต)
# โอบามะ
โอบามะ  เป็นนครที่ตั้งอยู่ทางตะวันตกเฉียงใต้ของจังหวัดฟูกูอิ ประเทศญี่ปุ่น ติดกับอ่าววากาซะ มีขนาดพื้นที่ทั้งสิ้น 233.09 ตารางกิโลเมตร มีจำนวนประชากร ณ วันที่ 1 พฤษภาคม ค.ศ. 2023 ประมาณ 28,194 คน คำว่า โอบามะ ในภาษาญี่ปุ่นหมายถึง "หาดเล็ก"

 ภูมิศาสตร์ 
โอบามะตั้งอยู่ทางตะวันตกเฉียงใต้ของจังหวัดฟูกูอิ มีอาณาเขตทางทิศใต้ติดกับจังหวัดชิงะ ทางทิศเหนือติดกับอ่าววากาซะของทะเลญี่ปุ่น ซึ่งเป็นชายฝั่งทะเลที่มีลักษณะเว้าแหว่ง โอบามะตั้งอยู่ทางเหนือของเกียวโต และใช้เวลาเดินทางโดยรถไฟจากโตเกียวประมาณ 4–7 ชั่วโมง บางส่วนของเมืองอยู่ภายในเขตกึ่งอุทยานแห่งชาติอ่าววากาซะ

 เทศบาลข้างเคียง 
 จังหวัดฟูกูอิ
 เมืองวากาซะ (ทิศตะวันออก)
 เมืองโออิ (ทิศตะวันตก)
 จังหวัดชิงะ
 นครทากาชิมะ (ทิศใต้)

 ประชากร 
จากข้อมูลการสำรวจสำมะโนประชากรของญี่ปุ่น จำนวนประชากรของโอบามะลดลงเรื่อย ๆ ในช่วง 50 ปีที่ผ่านมา
# บ้านหรรษา วิวาห์อลเวง
นักแสดง 
 นีอา วาร์ดาลอส เป็น โฟทูล่า “ทูล่า” พอร์โทคาลอส
 John Corbett เป็น Ian Miller 
 Michael Constantine เป็น Kostas "Gus" Portokalos
 Lainie Kazan เป็น มาเรีย พอร์โทคาลอส
 แอนเดรีย มาร์ติน เป็น Aunt Voula
 Louis Mandylor เป็น Nick Portokalos
 Gia Carides เป็น Cousin Nikki
 Joey Fatone เป็น Cousin Angelo
 Bruce Gray เป็น Rodney Miller
 Fiona Reid เป็น Harriet Miller
 Arielle Sugarman เป็น Paris Miller
 Jayne Eastwood เป็น มิสเตอร์ ไวท์
# เชียร์ เชียร์ จี๊ด จี๊ด วี๊ดหวานเผ็ด
เชียร์ เชียร์ จี๊ด จี๊ด วี๊ดหวานเผ็ด ภาพยนตร์แนว ตลก ที่ออกฉายเมื่อปี ค.ศ. 2001 กำกับโดย ฟรานซีเน่ แม็คดูกัลล์

 นักแสดง 
มาร์ลา โซโคลอฟฟ์ - ลิซ่า จานุซ
มาร์ลีย์ เชลตั้น - ไดแอน เวสตั้น 
Melissa George - Cleo Miller
Mena Suvari - แคนซัส ฮิลล์
Rachel Blanchard - Hannah Wald 
Alexandra Holden - Fern Rogers
Sarah Marsh - Lucy Whitman
James Marsden - Jack Bartlett

  ดูเพิ่ม
# คู่รักอลวน มายาอลเวง
คู่รักอลวน มายาอลเวง เป็นภาพยนตร์ประเภท โรแมนติก/ตลก กำกับโดย โจ ร็อธ ผู้เขียนบทภาพยนตร์โดย บิลลี่ คริสตัล และ Peter Tolan

 นักแสดง 
 นักแสดง  ตัวละคร จูเลีย โรเบิร์ตส์  Kathleen "Kiki" Harrison บิลลี่ คริสตัล  Lee Phillips แคเธอรีน ซีตา-โจนส์  เกวน แฮรีสัน จอห์น คูแซ็ค  เอ็ดดี้ โทมัส แฮงค์ อาซาเรีย  Hector Gorgonzolas สแตนลีย์ ทุคซิ  เดฟ คิงแมน Christopher Walken  Hal Weidmann Alan Arkin  Wellness Guide Seth Green  แดนนี่ แว็กซ์ Scot Zeller  Davis Steve Pink  Limo Driver Rainn Wilson  Dave O'Hanlon Eric Balfour  Security Guard Marty Belafsky  Security Guard

  ดูเพิ่ม
# โมริ รัมมารุ
โมริ รัมมารุ  เป็นลูกชายของโมริ โยชินาริและเป็นน้องชายของ โมริ นากาโยชิ โมริ รัมมารุ มีชื่อเดิมว่า โมริ นากาซาดะ รันมารุเกิดที่แคว้นมิโนะ ในประเทศญี่ปุ่น เมื่อวัยเด็กรันมารุเป็นผู้รับใช้ของโอดะ โนบูนางะ ด้วยความที่โนบูนางะไว้ใจเขา จึงแต่งตั้งให้เขาเป็นผู้จัดกำลังที่น่าเชื่อถือ และหลังจากที่ทาเกดะ คัตสึโยริเสียชีวิต เขาได้รับรางวัล 50,000 โคคุที่ปราสาทอิวามูระ รัมมารุและน้องชายของเขาร่วมกันปกป้องโอดะ โนบูนางะ และหลังจากนั้น โมริ รัมมารุ ผูกมัดและฆ่าตัวตายโดยการคว้านท้องพร้อมกับโนบูนางะ
# Columba
Columba อาจหมายถึง

 วงศ์นกเขา
 กลุ่มดาวนกเขา
# Corvus
Corvus อาจหมายถึง

 สกุลหนึ่งของกาและนกเรเวน
 กลุ่มดาวนกกา
# ปล่อง
ปล่อง อาจหมายถึง

 ปล่อง (ธรณีสัณฐาน)
 แอ่งบนดาวเคราะห์ต่าง ๆ เช่น แอ่งบนดวงจันทร์ หรือ แอ่งบนดาวพุธ
 ปล่องภูเขาไฟ
 กลุ่มดาวถ้วย
# Cygnus
Cygnus อาจหมายถึง

 สกุลของ หงส์
 กลุ่มดาวหงส์
 Cygnus Software
# การรื้อปรับระบบ
การรื้อปรับระบบ  ในการจัดการธุรกิจ หมายถึง การรื้อระบบการทำงานใหม่ทั้งหมด ทั้งกระบวนการธุรกิจแบบใหม่ แล้วนำสิ่งที่ปรับปรุงใหม่ไปใช้ให้เกิดประโยชน์ เพื่อเพิ่มขีดความสามารถทางการแข่งขัน และเพื่อปรับตัวให้ทันกับการเปลี่ยนแปลงของสภาพแวดล้อมต่างๆ เป็นการทำเพื่อความอยู่รอดขององค์กร
# Grus
Grus อาจหมายถึง

 ชื่อสายพันธุ์หนึ่งของ นกกระเรียน
 กลุ่มดาวนกกระเรียน
# เจมินี
เจมินี หรือ เจมิไน (Gemini; อ่าน /ˈd͡ʒɛmɪniː/ หรือ /ˈd͡ʒɛmɪnaɪ/) เป็นคำที่มีรากศัพท์มาจากภาษาละติน geminī อาจหมายถึง

 กลุ่มดาวคนคู่
 ราศีเมถุน
 โครงการสำรวจอวกาศเจมินี ขององค์การนาซา
 ยานเจมินี 5
 เจมินี่ ซากะ และ เจมินี่ คาน่อน - ตัวละครในเรื่อง เซนต์เซย์ย่า โกลด์เซนต์ประจำราศีเมถุน
 อีซูซุเจมินี - รถยนต์ของอีซูซุ
 เจมินี (จักรกลสนทนา) - จักรกลสนทนาที่พัฒนาขึ้นโดยกูเกิล
 เจมินี (แบบจำลองภาษา) - แบบจำลองภาษาขนาดใหญ่ที่เป็นรากฐานของจักรกลสนทนาเจมินี
 หอดูดาวเจมินี - หอดูดาว 2 แห่งคู่กันซึ่งตั้งอยู่ในฮาวายและชิลี
# Lupus
Lupus อาจหมายถึง

 ชื่อสายพันธุ์หนึ่งของ สุนัขป่า
 กลุ่มดาวหมาป่า
 โรคลูปัส
# Lyra
Lyra อาจหมายถึง

 ชื่อสายพันธุ์หนึ่งของค้างคาว
 กลุ่มดาวพิณ
 ชื่อตัวละครเอกในนิยายเรื่อง ธุลีปริศนา คือ ไลรา เบลัควา
 ไวร่า หรือเดิม ไลร่า เป็นเกิร์ลกรุปสัญชาติไทย ก่อตั้งโดยอินดิเพนเด้นท์ อาร์ทิสท์ เมเนจเม้นท์ และยูนิเวอร์แซลมิวสิกกรุปประเทศไทย
# Lynx
Lynx อาจหมายถึง

 ชื่อกลุ่มแมวป่าจำพวกหนึ่ง คือ แมวป่าลิงซ์
 กลุ่มดาวแมวป่า
 ชื่อเครื่องบินชนิดหนึ่งคือ Super Lynx สร้างในปี พ.ศ. 2514 เป็นโครงการความร่วมมือระหว่างอังกฤษกับฝรั่งเศส
 เว็บเบราว์เซอร์ชนิดหนึ่งชื่อ Lynx
 เครื่องเล่นเกมโดยบริษัท อาตาริ
# Pavo
Pavo อาจหมายถึง

 ชื่อสายพันธุ์ของ นกยูง
 กลุ่มดาวนกยูง
# มาโฮสึไค โนะ โยรุ
มาโฮสึไค โนะ โยรุ  เป็น นิยาย ที่แต่งขึ้นโดย นาซุ คิโนโกะ สมาชิกของสตูดิโอ ไทป์-มูน วางจำหน่ายครั้งแรกในวันที่ 28 กรกฎาคม 1996 โดยหลังจากที่ประสบความสำเร็จอย่างล้นหลามกับ ซึกิฮิเมะ และ เฟท/สเตย์ ไนท์ ไปก่อนหน้านี้ ทางสตูดิโอได้แถลงข้อมูลเกี่ยวกับ วิชช่วล โนเวล โปรเจกต์ล่าสุดที่กำลังอยู่ระหว่างขั้นตอนการผลิต ซึ่งข้อมูลเพิ่มเติมได้ถูกตีพิมพ์ลงในนิตยสาร ไทป์-มูน เอซ ที่ได้วางจำหน่ายในวันที่ 21 เมษายน 2008

ตัวละคร
 อาโอซากิ อาโอโกะ  
 คุอนจิ อลิซ   
 ชิซุกิ โซจูโร่  
 อาโอซากิ โทโกะ 

แหล่งข้อมูลอื่น
 เวปไซต์ข้อมูล วิชช่วล โนเวล อย่างเป็นทางการ
# บุษราคัม
บุษราคัม (อังกฤษ: Yellow sapphire) เป็นอัญมณีประเภทกะรุนที่มีสีเหลือง พบได้ในธรรมชาติเป็นแร่เดียวกับทับทิม ไพลิน เขียวส่อง พัดพารัดช่า และพวก Fancy sapphire แต่ส่วนใหญ่ที่ขายในท้องตลาดจะได้จากการเผาพลอยคอรันดัมที่มีสีเหลืองจาง (แต่อาจมีตำหนิสีอื่นปนบ้าง เช่น เหลือง, เขียว และน้ำเงิน) และสีเขียว (เขียวส่อง) ทำให้มีสีสวยงาม เข้มขึ้นขายได้ราคาสูง พลอยบุษราคัมสีจะมีตั้งแต่ สีเหลืองอ่อน (เรียกว่า บุษย์น้ำเพชร), สีอมเขียว (เรียกว่า บุษย์น้ำแตง), สีเหลืองทอง (เรียกว่า บุษย์น้ำทอง), สีคล้ายเหล้า (เรียกว่า บุษย์น้ำแม่โขง), สีเหลืองเข้มมาก (เรียกว่า บุษย์น้ำขมิ้นเน่า) และสีเหลืองออกส้ม (เรียกว่า บุษย์น้ำจำปา) ซึ่งบุษย์น้ำแม่โขงและบุษย์น้ำทองเป็นที่นิยมจะมีราคาแพง ซึ่งบุษย์น้ำโขงจะแพงกว่า โดยลักษณะที่ดีควรเลือกพลอยที่เจียระไนได้สัดส่วน ก้นไม่บางจนเกินไป ใสไม่มีตำหนิที่มองเห็นได้ด้วยตาเปล่า พลอยจึงจะมีประกายงดงาม  แหล่งบุษราคัมที่สำคัญ เช่น ประเทศไทย (จันทบุรี, กาญจนบุรี และตราด), ประเทศศรีลังกา, ทวีปแอฟริกา, ออสเตรเลีย ฯลฯ
# มิชิ
มิชิ  เป็นซิงเกิลที่ 23 ของเอ็กซ์ไซล์ ออกจำหน่ายวันที่ 14 กุมภาพันธ์ พ.ศ. 2550 ในรูปแบบซิงเกิลแม็กซี  จำกัดจำนวนขายเพียงแค่หนึ่งแสนแผ่นเท่านั้น  เปิดตัวในอันดับ 1 ชาร์ตออริกอนด้วยยอดขาย 84,096 ชุด  และมียอดขายรวม 112,106 ชุด  เป็นซิงเกิลอันดับที่ 76 ของชาร์ตออริกอนประจำปี พ.ศ. 2550

เพลง "มิชิ" เพลงเป็นประกอบโฆษณา music.jp  และนอกจากนี้ยังเป็นเพลงประกอบรายการ MUSIC FIGHTER ประจำเดือนกุมภาพันธ์ พ.ศ. 2550 ทางช่องนิปปอนทีวี  

ในซิงเกิลนี้ได้มีเพลง "มิชิ" ฉบับพิเศษเป็นฉบับคอรัสจาก "NHK Tokyo Children Chorus" และ "Ritsuyuukai Youth Choir"

มิวสิกวีดีโอเพลงนี้ได้ถ่ายทำที่มหาวิทยาลัยสตรีโตเกียวคริสเตียนและมหาวิทยาลัยริคเคียว  และในดีวีดีข้อมูลของวงพากษ์เสียงโดย เคย์ แกรนท์
 รายชื่อเพลง 
 道
 道 -Piano Version-
 道 (Instrumental)
 道 -Piano Version- (Instrumental)
 合唱 道
 合唱 道 (Instrumental)
 มิวสิกวีดีโอ 
 道 (Video Clip)
 EXILE関連のインフォメーション
 ชาร์ต 
ชาร์ตออริกอน (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต14 กุมภาพันธ์ 2007Oricon Daily Singles Chart#114 กุมภาพันธ์ 2007Oricon Weekly Singles Chart#184,096132,8245 สัปดาห์14 กุมภาพันธ์ 2007Oricon Monthly Singles Chart#789,522112,10614 กุมภาพันธ์ 2007Oricon Yearly Singles Chart#76112,106112,106
# ร็อกแมน (แก้ความกำกวม)
ร็อกแมน หรือ ร็อคแมน (Rockman) อาจหมายถึง
 ร็อคแมน วิดีโอเกมจากแคปคอม
 ร็อกแมน (มาร์เวลคอมิกส์) ตัวละครการ์ตูนจากค่ายมาร์เวลคอมิกส์
 ร็อกแมน (เครื่องขยายเสียง) ยี่ห้อแอมป์สำหรับกีตาร์ ผลิตโดยทอม โชลซ์
 แอเล็กซิส ร็อกแมน (Alexis Rockman) นักวาดภาพชาวอเมริกัน
# ร็อกแมน (มาร์เวลคอมิกส์)
ร็อกแมน (Rockman) เป็นตัวละครการ์ตูนซูเปอร์ฮีโรจากมาร์เวลคอมิกส์ โดยปรากฏตัวในการ์ตูนเรื่อง U.S.A. Comics ฉบับเดือนสิงหาคม ค.ศ. 1941 โดยในช่วงเวลานั้น ผู้วาด และผู้ออกแบบตัวละครไม่ได้มีการระบุไว้ภายในหนังสือการ์ตูน อย่างไรก็ตามผู้วาดและออกแบบหน้าปกวาดโดย ชาลส์ นิโคลัส และ เบซิล วูลเวอร์ตันGrand Comics Database: USA Comics #1
# สินนภา สารสาส
สินนภา สารสาส นักดนตรี นักแต่งเพลง โปรดิวเซอร์ชาวไทย อดีตสมาชิกร่วมวงดนตรีบัตเตอร์ฟลาย  และมีผลงานร่วมกับ จิรพรรณ อังศวานนท์ ในแนวโพรเกรสซีฟร็อก ผสมผสานกับดนตรีไทย ใช้ชื่อผลงานว่า "เอกรงค์"

สินนภา สารสาส เป็นธิดาในพระวรวงศ์เธอ พระองค์เจ้าอินทุรัตนา  พระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต  กับ ร้อยเอก สมหวัง สารสาส บุตรพระสารสาสน์พลขันธ์ (ลอง สุนทานนท์) และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว และสมเด็จพระปิตุจฉาเจ้า สุขุมาลมารศรี พระอัครราชเทวี มีพี่น้องร่วมบิดามารดาคือ ธรณินทร์ และสันติ สารสาส และ มีน้องต่างมารดาสี่คน คือ วรวรรณ, สันติทวี, ศรีภพ และ ชินเวศ สารสาส นอกจากนี้เธอยังมีศักดิ์เป็นลูกพี่ลูกน้องกับ หม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานคร เนื่องจาก พระวรวงศ์เธอ พระองค์เจ้าสุขุมาภินันท์ บิดาของหม่อมราชวงศ์สุขุมพันธุ์ บริพัตร และ พระวรวงศ์เธอ พระองค์เจ้าสุขุมาภินันท์ ยังมีศักดิ์เป็นน้าของสินนภา เมื่อนับจากฝ่ายมารดา

สินนภา สมรสกับ อนันต์ ตาราไต ต่อมาได้หย่าร้าง

ผลงาน
 เอกรงค์ ๑ : มโนราห์ (2530)
 เอกรงค์ ๒ : นิพพาน อิเลคตริก (2534), ปรากฏการณ์ (2535)
 เอกรงค์ ๓ : รัตนโกสินทร์ (2541)
 ความหลับลึกแห่งทะเล (2543) 
 ดนตรีประกอบภาพยนตร์ อารมณ์ อาถรรพ์ อาฆาต (2545) ชีวประวัติจาก หนังดี.คอม
 สายน้ำ สามชีวิต (2550) เพลงประกอบละคร 

 ลำดับสาแหรก
# การ์ฟิลด์ เดอะ มูฟวี่
นักแสดง 
 เบร็คกิ้น เมเยอร์ - จอน อาร์บัคเคิ้ล
 เจนนิเฟอร์ เลิฟ ฮิววิต - ดร. ลิซ วิลสัน
 Evan Arnold - Wendall
 บิล เมอร์เรย์ - พากย์เสียงเป็น การ์ฟิลด์ (เสียงภาษาไทย โดย รอง เค้ามูลคดี)
 สตีเฟน โทโบโลวสกี้ - แฮปปี้ แชพแมน/วอลเตอร์ เจ แชพแมน
 Mark Christopher Lawrence - Christopher Mello
# จารุพัตรา ศุภชลาศัย
คุณหญิงจารุพัตรา ศุภชลาศัย (เดิม: หม่อมเจ้าจารุพัตรา อาภากร; 29 พฤษภาคม พ.ศ. 2447 — 21 พฤษภาคม พ.ศ. 2516) เป็นพระธิดาองค์ใหญ่ในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่หม่อมกิม อาภากร ณ อยุธยา

ประวัติ
คุณหญิงจารุพัตรา ศุภชลาศัย (เดิม หม่อมเจ้าจารุพัตรา อาภากร) มีพระนามลำลองว่า ท่านหญิงใหญ่อนุสรณ์ในงานพระราชทานเพลิงศพ ม.จ.ไกรสิงห์ วุฒิชัย ณ เมรุวัดธาตุทอง วันพุธ ที่ 23 มิถุนายน 2519. [ม.ป.ท.]: มงคลการพิมพ์; 2519. เป็นพระธิดาองค์ใหญ่ในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่หม่อมกิม อาภากร ณ อยุธยา (บุตรีของตั๊น ซุ่นเพียว) เมื่อวันที่ 29 พฤษภาคม พ.ศ. 2447 มีโสทรขนิษฐา 2 องค์ คือ เริงจิตรแจรง อาภากร (7 มิถุนายน พ.ศ. 2448 – 19 สิงหาคม พ.ศ. 2536) และหม่อมเจ้าสุคนธ์จรุง อาภากร (3 ธันวาคม พ.ศ. 2449 – 2 มีนาคม พ.ศ. 2531)

ชีวิตครอบครัว
หม่อมเจ้าจารุพัตราทรงลาออกจากฐานันดรศักดิ์แห่งพระราชวงศ์เพื่อสมรสกับหลวงศุภชลาศัย (บุง ศุภชลาศัย) รองผู้บัญชาการทหารเรือ อธิบดีกรมพลศึกษาคนแรก (ผู้ดำเนินการจัดสร้าง กรีฑาสถานแห่งชาติ) เมื่อวันที่ 2 สิงหาคม พ.ศ. 2476 มีบุตรธิดา 5 คน ได้แก่
 อาภา กฤดากร ณ อยุธยา สมรสกับหม่อมราชวงศ์สุทธิสวาสดิ์ กฤดากร
 นาวาเอกภากร ศุภชลาศัย สมรสกับอัจฉรา เสนีวงศ์ ณ อยุธยา
 จารุพันธุ์ วสุธาร สมรสกับดุษณี วสุธาร
 พรศุภศรี จามรมาน สมรสกับศรีศักดิ์ จามรมาน
 พัตราพร จารุศร สมรสกับธนชัย จารุศร

 เครื่องราชอิสริยาภรณ์ 
http://www.ratchakitcha.soc.go.th/DATA/PDF/2467/D/2659.PDF
แจ้งความสำนักนายกรัฐมนตรี เรื่อง เลื่อนชั้นเครื่องราชอิสริยาภรณ์จุลจอมเกล้า http://www.ratchakitcha.soc.go.th/DATA/PDF/2486/D/053/3238.PDF

 ลำดับสาแหรก
# การ์ฟิลด์ 2 ตอน อลเวงเจ้าชายบัลลังก์เหมียว
การ์ฟิลด์ 2 ตอน อลเวงเจ้าชายบัลลังก์เหมียว ภาพยนตร์คนแสดง จากเรื่อง การ์ฟิลด์ เดอะ มูฟวี่ เขียนบทภาพยนตร์โดย Joel Cohen และ Alec Sokolow

 นักแสดง 
 เบร็คกิ้น เมเยอร์ เป็น จอน อาร์บัคเคิ้ล
 เจนนิเฟอร์ เลิฟ ฮิววิต เป็น ดร. ลิซ วิลสัน
 Billy Connolly เป็น ลอร์ด ดาร์กิส
 บิล เมอร์เรย์ เป็น การ์ฟิลด์ (เสียงภาษาไทย โดย รอง เค้ามูลคดี)
 เอียน อาเบอร์ครอมบี้ เป็น พ่อบ้านสมิทตี้
 Roger Rees เป็น Mr. Hobbs
 Lucy Davis เป็น Ms. Abby Westminister
 ทิม เคอร์รี่ย์ เป็น พริ๊นส์ (เสียงภาษาไทย โดย วิภู กำเนิดดี)
 Oliver Muirhead เป็น Mr. Greene
# มวลดวงอาทิตย์
มวลดวงอาทิตย์  เป็นวิธีพื้นฐานในการบรรยายค่ามวลในทางดาราศาสตร์ สำหรับใช้อธิบายถึงมวลดาวฤกษ์หรือมวลดาราจักร มีค่าเท่ากับมวลของดวงอาทิตย์ คือประมาณ 2 โนนิลเลียนกิโลกรัม หรือเท่ากับ 332,950 เท่าของมวลของโลก หรือ 1,048 เท่าของมวลของดาวพฤหัสบดี สัญลักษณ์และค่าพื้นฐานของมวลดวงอาทิตย์แสดงได้ดังนี้

เราสามารถบรรยายมวลดวงอาทิตย์ในรูปของระยะทางเป็นปี คือระยะห่างจากโลกถึงดวงอาทิตย์ (หนึ่งหน่วยดาราศาสตร์ หรือ AU) กับค่าคงที่แรงโน้มถ่วง (G) ได้ดังนี้

จนกระทั่งปัจจุบันยังไม่สามารถบอกตัวเลขที่แท้จริงของหน่วยดาราศาสตร์หรือค่าคงที่แรงโน้มถ่วงได้อย่างถูกต้อง อย่างไรก็ดี การอธิบายถึงมวลสัมพันธ์ของดาวเคราะห์อื่นในระบบสุริยะหรือในระบบดาวคู่ด้วยหน่วยของมวลดวงอาทิตย์ มิได้มีความจำเป็นต้องทราบถึงค่าแท้จริงเหล่านั้น ดังนั้นการบรรยายถึงมวลต่าง ๆ ด้วยหน่วยของมวลดวงอาทิตย์จึงเป็นวิธีที่มีประโยชน์ที่สุด

 มวลดวงอาทิตย์ กับหน่วยอื่น ๆ ที่เกี่ยวข้อง 
หนึ่งมวลดวงอาทิตย์สามารถแปลงเป็นหน่วยต่าง ๆ ได้ดังนี้:
 27 068 510 มวลดวงจันทร์ (ML)
 332 946 มวลโลก (M⊕)
 1047.56 มวลดาวพฤหัสบดี (MJ)

ในทฤษฎีสัมพัทธภาพทั่วไปมักจะอ้างถึงมวลในหน่วยของระยะทาง ดังนี้
# เนวิลล์ ซัททอลล์
เนวิลล์ ซัททอลล์  เป็นอดีตนักฟุตบอลทีมชาติเวลส์ มีชื่อเสียงอย่างมากในช่วงที่เป็นนักเตะของเอฟเวอร์ตัน เขาได้รับการยกย่องให้เป็นหนึ่งในผู้รักษาประตูที่ดีที่สุดในยุคนั้น และเคยได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษ ในปี 1985 รวมทั้งได้รับเครื่องราชอิสริยาภรณ์ MBE ชั้นที่ 5 (บริติชเมมเบอร์ออฟบริติชเอมไพร์) ในปี 1995 ในฐานะผู้ทำคุณประโยชน์ให้วงการฟุตบอล โดยเขาเป็นผู้ทำสถิติลงเล่นให้ทีมชาติเวลส์มากที่สุดที่ 92 นัด

 เส้นทางค้าแข้ง 
ซัททอลล์นับว่าเริ่มอาชีพนักฟุตบอลได้ช้าเพราะก่อนจะมาเป็นนักฟุตบอลอาชีพเขาเสียเวลาไปกับการทำงานเป็นพนักงานเก็บขยะมูลฝอย,บ๋อยในร้านอาหารรวมถึงพนักงานขนส่ง ก่อนจะดังคับเกาะอังกฤษในฐานะผู้เล่นของเอฟเวอร์ตันซึ่งเขาลงสนามในลีกให้เอฟเวอร์ตันถึง 578 นัด (และเมื่อรวมทุกรายการแล้วเขาลงเล่นให้เอฟเวอร์ตัน มากกว่า 750 นัด) เนวิลล์ ซัททอลล์ได้แชมป์ลีกสูงสุดกับสโมสร 2 สมัย, แชมป์เอฟเอคัพอีก 2 สมัย และเคยได้แชมป์คัพวินเนอส์คัพ 1 สมัย โดยลงเล่นให้ทีมชาติเวลส์ถึง 92 นัด

เนวิลล์ ซัททอลล์จัดว่าเป็นผู้รักษาประตูที่มีรูปร่างอ้วน แต่สามารถกระโดดเซฟประตูได้อย่างไม่น่าเชื่อในหลายจังหวะ โดยเขาได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษในฤดูกาล 1984-1985 และอยู่เล่นให้เอฟเวอร์ตันมากกว่า 10 ปี ในนัดชิงชนะเลิศเอฟเอคัพปี 1995 เขามีส่วนสำคัญในการพาเอฟเวอร์ตันชนะแมนเชสเตอร์ยูไนเต็ด 1-0 โดยหลังจบเกมส์เขาได้รับเลือกให้เป็นแมนออฟเดอะแมตช์จากการป้องกันอันสุดยอด และเอฟเวอร์ตันได้จัดเกมส์เทสติโมเนียลแมตช์ให้เขาในฐานะที่ลงสนามรับใช้สโมสรมากว่า 10 ปีโดยเชิญกลาสโกว์เซลติกมาเตะที่กูดิสันพาร์กในปีดังกล่าว

ปี 1997 เขาได้รับเครื่องราชอิสริยาภรณ์ชั้น MBE ในฐานะผู้ทำคุณประโยชน์ให้วงการฟุตบอลอังกฤษ

เนวิลล์ ซัททอลล์ลงสนามครั้งสุดท้ายในชีวิตค้าแข้งให้แบรดฟอร์ดซิตีในเกมส์พบลีดส์ยูไนเต็ดในพรีเมียร์ลีกฤดูกาล 1999-2000 และภายหลังเขาย้ายไปร่วมลีกระดับล่างอีกหลายทีมแต่ไม่ได้ลงสนาม

หลังจากนั้นเขาเริ่มเก็บเกี่ยวประสบการณ์ในการเป็นสตาฟโค้ชกับทีมชาติเวลส์และทีมดาร์เกนนัมแอนด์เรดบริดจ์ ในที่สุดเขาก็รับงานคุมทีมโดเวอร์แอทเลติกทีมในลีกสมัครเล่นของอังกฤษในฤดูกาล 2001-2002 แต่ก็ถูกปลดเมื่อจบฤดูกาล

อาชีพคุมทีมฟุตบอลของเนวิลล์ ซัททอลล์ดูเหมือนจะไม่ประสบความสำเร็จมากนัก เมื่อในปี 2004 เขารับงานคุมทีมอีกครั้งโดยเข้ารับตำแหน่งผู้จัดการทีมเฮสติงส์ยูไนเต็ด ทีมในลีกสมัครเล่นของอังกฤษก่อนจะถูกปลดในเวลาต่อมา

ชีวิตส่วนตัวของเขานับว่ามีสีสันไม่แพ้ลีลาการเซฟประตูในสนาม เมื่อเขาตัดสินใจทิ้งภรรยากับลูกในปี 2007 ไปหาคู่ควงคนใหม่ และต่อมาเขาฟ้องเรียกสมบัติอันประกอบด้วยเหรียญรางวัลและหมวกทีมชาติรวมถึงเครื่องราชอิสริยาภรณ์ของเขาคืนจากลูกสาวต่อศาลเด็กและเยาวชนในเมืองลิเวอร์พูล หลังจากที่เขาชนะคดีทำให้ซาแมนทา ลูกสาวของเขาที่เพิ่งอายุ 19 ปี มีหนี้ที่ต้องชำระแก่ศาลกว่า 6,000 ปอนด์ ซึ่งทนายของเนวิลล์ ซัททอลล์กล่าวว่า เนวิลล์รู้สึกพึงพอใจอย่างมาก

ปี 2008 เซาธอลล์ได้เข้าร่วมเป็นหนึ่งในสตาฟโค้ชของทีมมาร์เกต ซึ่งเป็นทีมในลีกสมัครเล่นของอังกฤษ

 ผลงานในฐานะผู้เล่น 
 แชมป์ลีกสูงสุด ฤดูกาล 1984-1985,1986-1987 (เอฟเวอร์ตัน)
 แชมป์เอฟเอคัพ ปี 1984, 1995; รองแชมป์ ปี 1985, 1989 (เอฟเวอร์ตัน)
 แชมป์ คัพวินเนอส์คัพปี 1985 (เอฟเวอร์ตัน)
 รองแชมป์ลีกคัพ ปี 1984 (เอฟเวอร์ตัน)
 นักฟุตบอลยอดเยี่ยมของสมาคมผู้สื่อข่าวอังกฤษ ปี 1985
 ติดทีมชาติเวลส์ 92 นัด
# ความเร็วแนวเล็ง
ความเร็วแนวเล็ง บางครั้งก็เรียกว่า ความเร็วเชิงรัศมี หรือ ความเร็วแนวรัศมี  เป็นความเร็วของวัตถุในทิศทางที่อยู่ตรงแนวสายตาของเรา ไม่ว่าจะเป็นการเคลื่อนเข้าหาตัวเราหรือเคลื่อนออกจากตัวเราก็ตาม แสงจากวัตถุที่มีความเร็วแนวเล็งที่แน่นอนสามารถทำให้เกิดปรากฏการณ์ดอปเปลอร์ได้ โดยความถี่ของแสงจะลดลงขณะที่วัตถุเคลื่อนที่ห่างออกไป (เรียกว่า การเคลื่อนไปทางแดง) หรือความถี่จะเพิ่มขึ้นเมื่อวัตถุเคลื่อนใกล้เข้ามา (เรียกว่า การเคลื่อนไปทางน้ำเงิน)

การวัดความเร็วแนวเล็งของดาวฤกษ์หรือวัตถุส่องสว่างอื่นที่อยู่ห่างไกลสามารถทำได้โดยการตรวจสอบสเปกตรัมความละเอียดสูงและเปรียบเทียบคลื่นความถี่ที่ได้กับแถบสเปกตรัมที่เราทราบค่าแล้วจากห้องทดลอง ตามปกติ ความเร็วแนวเล็งที่เป็นบวกหมายถึงวัตถุกำลังเคลื่อนห่างออกไป ถ้าความเร็วแนวเล็งเป็นลบ หมายถึงวัตถุกำลังเคลื่อนใกล้เข้ามา

ในระบบดาวคู่หลายแห่ง การเคลื่อนที่ของวงโคจรจะทำให้ความเร็วแนวเล็งแปรค่าไปมาได้หลายกิโลเมตรต่อวินาที เมื่อค่าสเปกตรัมของดาวเหล่านี้เปลี่ยนแปลงไปมาจากผลของปรากฏการณ์ดอปเปลอร์ จึงเรียกเหตุการณ์นี้ว่า spectroscopic binaries การศึกษาความเร็วแนวเล็งใช้เพื่อประมาณค่ามวลของดาวฤกษ์และองค์ประกอบของวงโคจรบางตัว เช่นความเยื้องศูนย์กลางของวงโคจรและค่ากึ่งแกนเอก กระบวนการเดียวกันนี้สามารถนำไปใช้ในการตรวจจับดาวเคราะห์รอบดาวฤกษ์ได้ ด้วยหลักการการตรวจจับความเคลื่อนไหวจะบ่งชี้ถึงคาบดาราคติของดาวเคราะห์ และขนาดของการเคลื่อนที่ทำให้สามารถคำนวณค่าต่ำสุดที่เป็นไปได้ของมวลดาวเคราะห์ได้